諷虞嬪詩
作者：柳開
朝代：宋

paragraphs: 惟堯則天舜弗復，誕妃岡極恩亭育。
遏密無聞血盈目，南巡胡爲淚染竹。
父輕夫重當何淑，沅湘岸筠烟莓覆。
凝紋疊斑殷郁郁，猿緣鼯號鉤輈宿。
朋悽助惋聲幾哭，賸疑下尤禹湮瀆。
功充民戴荷百祿，重暉並耀難停轂。
元居不寧逝如逐，悲啼負冤生莫卜。
卒顛沈瀾遠昌族，謳訟肇私歸永福，柔陰慘尅咎深速。
前睇九山排矗矗，到今雲顔愁可掬。